open-index/open-wikipedia-markdown huggingface dataset:
Explorer 15

**Explorer 15** bola vedecká družica NASA, zamerané na štúdium umelo vytvoreného radiačného pásu vzniknutého počas jadrového testu Starfish Prime z júla 1962. Bola treťou zo série *Energetic Particle Explorer*, kam patrili aj satelity Explorer 12, Explorer 14 a Explorer 26. Družica bola vybavená prístrojmi, ktoré pôvodne slúžili ako záloha pre Explorer 14. 

## Misia
Explorer 15 bol vynesený 27. októbra 1962 raketou Delta-DM19 a bol umiestnený na eliptickú dráhu s perigeom 300 km a apogeom 17 438 km. Počas štartu zlyhalo zariadenie pre riadenie rotácie a tá tak zostala rovnaká po celú dobu životnosti na hodnote 73 ot/min. Družica vstúpila do atmosféry 19. decembra 1978 a zhorela. 

## Prístroje
### Detektory protónov a elektrónov
Družica disponovala celkom šiestimi kremíkovými detektormi. Dva detektory vyčnievali z telesa sondy a mali tak zväčšené zorné pole. Ostatné štyri boli umiestnené po obvode, kolmo na os rotácie. Detektory boli citlivé na elektróny s energiami 0,5-2,8 MeV a protóny s energiami 2,1-4 MeV. Hlavnou úlohou detektorov bolo štúdium radiačného pásu po jadrovom teste. Užitočné dáta sa získali do 23. decembra 1962. 

### Smerový a všesmerový detektor toku protónov a elektrónov
Na meranie bola použitá dvojica plastových scintilačných detektorov. Prvý detektor bol smerový a bol umiestnený kolmo na os rotácie so zorným uhlom 16° a dokázal snímať elektróny s energiou na 500 keV. Druhý detektor bol všesmerový a dokázal merať samostatne tok protónov (40-110 MeV) a elektrónov (>4 MeV). Dáta z oboch detektorov bola zbierané po dobu 9,3 sekundy a potom boli každých 69 sekúnd expedované so zvyškom telemetrických dát. Dáta z prístroja boli prijímané do 30. januára 1963.

Ostatné prístroje boli identické s Explorerom 14.

## Iné projekty

## Zdroje
* 
* 


## Externé odkazy

* http://nssdc.gsfc.nasa.gov/nmc/spacecraftDisplay.do?id=1962-059A  

Kategória:Program Explorer
Kategória:Umelé družice Zeme
Kategória:Umelé družice USA
Kategória:Sondy NASA
Kategória:Vedecké družice
Kategória:Kozmonautika v 1962
Kategória:Kozmonautika v 1963
Kategória:Zaniknuté družice
Explorer 16

**Explorer 16** bola vedecká družica NASA, zamerané na štúdium mikrometeoritov a ich účinkov na systémy kozmickej lode. Patrila do série *S-55*, kam patrili Explorer 13 a Explorer 23. Predchádzajúci Explorer 13 bol navedený na príliš nízku obežnú dráhu a nepriniesol tak žiadne užitočné dáta. Explorer 16 už bol vynesený úspešne na požadovanú dráhu a odosielal dáta po celú dobu životnosti.

## Misia
Štart sa konal 16. decembra 1962 na Wallops Island. Pomocou nosnej rakety Scout X-1 bol Explorer 16 umiestnený na obežnú dráhu s perigeom 750 km a apogeom o 1181 km. Dráha družice sa postupne znižuje a predpokladaná životnosť na obežnej dráhe je 800 rokov. Činnosť družica bola oficiálne ukončená v júli 1963.

## Popis
Konštrukcia bola zhodná s ostatnými Explorermi série S-55. Telo družice bolo tvorené posledným stupňom rakety Scout, okolo ktorého boli umiestnené detektory a prístrojové vybavenie. Celková dĺžka bola 1,93 metra a priemer 0,61 metra. Elektrická energia bola dodávaná fotovoltaickými článkami. Väčšina povrchu družice bola pokrytá detektormi mikrometeoritov. Tých bolo niekoľko druhov a boli zamerané na detekciu častíc rôznych veľkostí a energií. (pozri Explorer 13#Popis)

## Zdroje
* 
* 


## Externé odkazy

* http://nssdc.gsfc.nasa.gov/nmc/spacecraftDisplay.do?id=1962-070A  

Kategória:Program Explorer
Kategória:Umelé družice Zeme
Kategória:Umelé družice USA
Kategória:Sondy NASA
Kategória:Vedecké družice
Kategória:Kozmonautika v 1962
Kategória:Kozmonautika v 1963
Kategória:Neaktívne družice
Brno-Židenice

**Brno-Židenice** je od 24. novembra 1990 mestská časť štatutárneho mesta Brna. Nachádza sa na východ od centra mesta, má rozlohu 303 ha a k 18. decembru 2006 mala 21 304 obyvateľov.

## Iné projekty

## Externé odkazy
* 


Židenice
Explorer 23

**Explorer 23** bola vedecká družica NASA, zamerané na štúdium mikrometeoritov a ich účinkov na systémy umelých kozmických telies. Patrila do série *S-55*, kam patrili Explorer 13 a Explorer 16. Z tejto série išlo o poslednú družicu. 

## Misia
Štart sa konal 6. novembra 1964 na Wallops Island. Pomocou nosnej rakety Scout X-1 bol Explorer 23 umiestnený na obežnú dráhu s perigeom 451 km a apogeom 865 km. Družica pracovala po celú dobu svojej životnosti. Spojenie bolo oficiálne ukončené v novembri 1965. Dráha družice postupne klesala až 29. júna 1983 vstúpila do atmosféry a zanikla. 

## Opis
Konštrukcia bola takmer zhodná s ostatnými Explorermi série S-55. Telo družice bolo tvorené posledným stupňom rakety Scout, okolo ktorého boli umiestnené detektory a prístrojové vybavenie. Celková dĺžka bola 2,34 metra, bola teda dlhšia ako predchádzajúce Explorery S-55. Priemer však mala rovnaký, 0,61 metra. Elektrickú energiu dodávali fotovoltaické články. Po obvode bolo umiestnených niekoľko sád detektorov mikrometeoritov. Družica bola osadená takmer rovnakými detektormi ako predchádzajúce družice S-55 (pozri Explorer 13#Popis). Navyše tu boli umiestnené dva kondenzátorové detektory. Účelom týchto detektorov bolo stanoviť, či má kozmické žiarenie nejaký vplyv na kondenzátory v elektrických obvodoch ostatných detektorov. V laboratórnych podmienkach sa zistilo, že sa elektróny z kozmického žiarenia môžu zhromažďovať v kondenzátoroch a vytvárať tak falošné impulzy. Počas činnosti družice boli zaznamenané dve vybitia jedného z kondenzátorov, druhý sa nevybil ani raz. Z týchto výsledkov bolo usúdené, že kozmické žiarenie má zanedbateľný vplyv na činnosť ostatných detektorov.

## Zdroje
* 
* 


## Externé odkazy

* http://nssdc.gsfc.nasa.gov/nmc/spacecraftDisplay.do?id=1964-074A  

Kategória:Program Explorer
Kategória:Umelé družice Zeme
Kategória:Umelé družice USA
Kategória:Sondy NASA
Kategória:Vedecké družice
Kategória:Kozmonautika v 1964
Kategória:Zaniknuté družice
Robert Sternberg

**Robert Jeffrey Sternberg** (* 8. december 1949, Newark, New Jersey, USA) je americký psychológ zaoberajúci sa psychometriou, autor viacerých kníh. Zaoberá sa predovšetkým vyššími funkciami mozgu, najmä inteligenciou a kreativitou. Základnou myšlienkou jeho teórie inteligencie je rozdelenie pojmu inteligencie na tri časti:
* Analytická inteligencia - schopnosť riešiť akademické a problémové úlohy, aké sa vyskytujú vo väčšine tradičných IQ testov. Úlohy tohto typu majú väčšinou jednoznačné riešenie.
* Kreatívna alebo syntetická inteligencia - schopnosť úspešne riešiť nové alebo nezvyčajné situácie. Pri tomto type úloh neexistuje exaktne definovaná správna odpoveď, rolu zohráva aj uhol pohľadu riešiteľa.
* Praktická inteligencia - schopnosť riešiť problémy každodenného života.

Kategória:Psychológovia USA
Kategória:Psychológovia židovského pôvodu
Kategória:Osobnosti USA židovského pôvodu
Kategória:Kognitívni vedci
Kategória:Osobnosti z Newarku (New Jersey)
Explorer 17

**Explorer 17** (známa aj ako **Atmosphere Explorer-A**, skrátene **AE-A**, alebo **S6**) bola americká vedecká družica, ktorú vyniesla na orbitu Zeme raketa Delta-B 3. apríla 1963. Bola určená na štúdium horných vrstiev atmosféry. Družica 24. novembra 1966 zanikla po 1325 dňoch činnosti v atmosfére.

## Technická špecifikácia
Explorer 17 bola rotáciou stabilizovaná guľa s priemerom 95 cm. Na palube boli umiestnené štyri tlakové senzory na meranie celkovej hustoty neutrónov, dva hmotnostné spektrometre a dve elektrostatické sondy na meranie teploty a koncentrácie elektrónov.

## Zdroje
* 
* 


## Externé odkazy

* http://nssdc.gsfc.nasa.gov/nmc/spacecraftDisplay.do?id=1963-009A  

Kategória:Program Explorer
Kategória:Umelé družice Zeme
Kategória:Umelé družice USA
Kategória:Sondy NASA
Kategória:Vedecké družice
Kategória:Kozmonautika v 1963
Kategória:Zaniknuté družice
Explorer 18

**Explorer 18** bola americká umelá družica určená na výskum medziplanetárneho priestoru a vyšších vrstiev magnetosféry. Bola vybavená prístrojmi na meranie nabitých častíc, röntgenového žiarenia, magnetických polí a medziplanetárnej plazmy.

## Misia
thumb|left|Štart rakety Delta-C s družicou Explorer 18
Štart sa konal 27. novembra 1963 zo štartovacieho komplexu 17B na myse Canaveral, pomocou nosnej rakety Delta-C. Družica bola stabilizovaná rotáciou a elektrickú energiu jej dodávali solárne panely a chemické batérie. Dráha bola silno eliptická s apogeom 192 000 km. Vedecké merania začali po navedení na obežnú dráhu a dáta bola vysielaná normálne do 30. mája 1964, keď bola ukončená základná fáza misie a na satelite sa začínali prejavovať poruchy. Činnosť bola v obmedzenej miere obnovená 17. septembra. Definitívne bola činnosť ukončená 30. mája 1965 a koncom roka bola družica vyhlásená za stratenú.

Explorer 18 bol prvý z radu *Interplanetary Monitoring Platform*, skrátene*IMP*. Tieto družice boli určené na výskum kozmického priestoru v blízkosti obežnej dráhy Mesiaca. Ďalšia v sérii bola družica Explorer 21, ktorá bol vypustená 4. októbra 1964.

## Zdroje
* 
* 


## Externé odkazy

* http://nssdc.gsfc.nasa.gov/nmc/spacecraftDisplay.do?id=1963-046A  
* Gunter's Space Page - Explorer: IMP A, B, C 
* Encyclopedia Astronautica 

Kategória:Program Explorer
Kategória:Umelé družice Zeme
Kategória:Umelé družice USA
Kategória:Sondy NASA
Kategória:Vedecké družice
Kategória:Kozmonautika v 1963
Explorer 33

**Explorer 33** bola vedecká družica vyslaná agentúrou NASA v roku 1966. V katalógu COSPAR dostala označenie 1966-058A. Pôvodne mala byť umiestnená na obežnej dráhe okolo Mesiaca, ale kvôli chybe danej dráhy nedosiahla. Niektoré merania bola aj napriek tomu zrealizovala.

## Úloha misie
thumb|left|Explorer 33
Družica z USA mala vykonať na obežnej dráhe Mesiaca komplexný výskum slnečného vetra, medziplanetárnych magnetických polí a ich interakcií s Mesiacom a atmosférou Zeme. Toto mala vykonať ďaleko od rušivých vplyvov Zeme. Výsledky meraní boli dôležité aj kvôli nadchádzajúcim letom amerických kozmonautov na Mesiac a bolo potrebné vedieť, aké vplyvy môže mať vesmírny priestor medzi Zemou a Mesiacom na ich zdravie a výkonnosť.

## Základné údaje
Tento typ družíc patril medzi vedecké typu IMP (Interplanetary Monitoring Platform). Jej váha bola 104,5 kg. Označenie Lunar Orbiter mala kvôli zvolenej orbite okolo Mesiaca, označenie Explorer bolo prideľované programu vedeckých satelitov v USA. Ďalšie a úspešnejšie známe družice z tejto série sú Explorer 35 a Explorer 49.

## Priebeh misie
Sonda s raketou odštartovala 1. júla 1966 z kozmodrómu Cape Canaveral na Floride s pomocou nosnej rakety Delta DSV 3E1. Obežnú dráhu okolo Mesiaca sa nepodarilo dosiahnuť a družica zostala na veľmi pretiahnutej eliptickej dráhe okolo Zeme. Zlyhanie spôsobil druhý stupeň nosnej rakety, ktorého ťah udelil družici príliš veľké zrýchlenie. Spätné motory na tuhé palivo, ktorými bola družica vybavená, nedokázali družicu spomaliť a naviesť na požadovanú dráhu.

Aj cez tento neúspech boli vykonaná plánované merania a misia tak nebola úplne neúspešná. Z pôvodne plánovaných meraní bola vykonané tieto: merania slnečného vetra, výskum medziplanetárnej plazmy a mapovanie röntgenového žiarenia Slnka. Tieto dáta pomohla objasniť vzťahy medzi zemským magnetickým poľom a rýchlosťou slnečného vetra v blízkosti Zeme. Známy vedec James Van Allen študoval pomocou detektorov protónov a elektrónov na Exploreri 33 aktivitu nabitých častíc a röntgenových lúčov v okolitom priestore. Činnosť družice bola ukončená 21. septembra 1971.

## Zdroje
* 
* 


## Literatúra
*

## Externé odkazy

* http://nssdc.gsfc.nasa.gov/nmc/spacecraftDisplay.do?id=1966-058A  
* http://space.skyrocket.de/index_frame.htm?http://space.skyrocket.de/doc_sdat/explorer_imp-d.htm 
* http://sse.jpl.nasa.gov/missions/profile.cfm?Sort=Nation&MCode=Explorer_33&Nation=USA&Display=ReadMore  

Kategória:Program Explorer
Kategória:Umelé družice Zeme
Kategória:Umelé družice USA
Kategória:Sondy NASA
Kategória:Vedecké družice
Kategória:Kozmonautika v 1966
Kategória:Úspešné sondy
Kategória:Neaktívne družice
Kategória:Neaktívne sondy
Selenocentrická dráha

[thumb|Východ [Zeme nad mesačným horizontom fotografovaný z kozmickej lode Apollo 8, 24. december 1968]]

**Selenocentrická dráha** (niekedy nesprávne lunocentrická dráha) je obežná dráha okolo Mesiaca. Túto dráhu využívajú automatické sondy a počas programu Apollo sa po nej pohybovala kozmická loď Apollo. Prvým človekom vyrobený objekt na obežnej dráze okolo Mesiaca bola sovietska sonda Luna 10 v roku 1966. Prví ľudia vstúpili na selenocentrickú dráhu na palube kozmickej lodi Apollo 8 v roku 1968. Kruhová rýchlosť pre nízku orbitu okolo Mesiaca je približne /s.

## Poznámky

Kategória:Obežné dráhy
Kategória:Mesiac
Explorer 35

**Explorer 35** bola mesačná sonda vyslaná agentúrou NASA v roku 1967. V katalógu COSPAR dostala označenie 1967-070A. 

## Úloha misie
Družica z USA bola rotáciou (25,6 obrátok za minútu) stabilizovaná družica Mesiaca. Bola určená pre štúdium plazmy a magnetických polí vo vzdialenosti Mesiaca. Doplňujúcimi experimentami boli štúdium mesačného gravitačného poľa, ionosféry Mesiaca a technologický experiment (štúdium vplyvu kozmického žiarenia na slnečné batérie). Toto mala vykonať ďaleko od rušivých vplyvov Zeme. Výsledky meraní boli dôležité aj kvôli nadchádzajúcim letom amerických kozmonautov na Mesiac v programe Apollo a bolo potrebné vedieť, aké vplyvy môže mať vesmírny priestor medzi Zemou a Mesiacom na ich zdravie a výkonnosť. 

## Základné údaje
Tento typ družíc patril medzi vedecké typu IMP (Interplanetary Monitoring Platform). Jej váha bola . Označenie Lunar Orbiter mala kvôli zvolenej orbite okolo Mesiaca, označenie Explorer bolo prideľované programu vedeckých satelitov v USA. Ďalšie známe družice tejto rady sú neúspešná Explorer 33 a o päť rokov neskôr štartujúca úspešná misia Explorer 49.
   
## Priebeh misie
Sonda s raketou Delta odštartovala 19. júla 1967 z kozmodrómu Cape Canaveral na Floride. Dostala sa čoskoro na eliptickú dráhu smerom k Mesiacu. Po troch dňoch letu bol zapálený brzdiaci motor sondy na 23 sekúnd a tým sa dostala na eliptickú obežnú dráhu Mesiaca vo vzdialenosti 800 – . Obeh trval 690 minút. Stabilizácia bola vykonávaná pomalou rotáciou okolo svojej osi. Na tejto dráhe pracovala do 24. júna 1973. Potom boli jej prístroje vypnuté.

## Zdroje
* 
* 


## Literatúra
*

## Externé odkazy

* http://nssdc.gsfc.nasa.gov/nmc/spacecraftDisplay.do?id=1967-070A  
* http://space.skyrocket.de/index_frame.htm?http://space.skyrocket.de/doc_sdat/explorer_imp-d.htm 
* Gunter's Space Page: Explorer: IMP D, E (LAIMP 1, 2) 

Kategória:Program Explorer
Kategória:Umelé družice Mesiaca
Kategória:Umelé družice USA
Kategória:Sondy NASA
Kategória:Vedecké družice
Kategória:Prieskum Mesiaca
Kategória:Kozmonautika v 1967
Kategória:Úspešné sondy
Kategória:Neaktívne sondy
Petra Pravlíková

**Petra Pravlíková** (* 4. jún 1985, Levoča) je slovenská reprezentantka v ľadovom hokeji, účastníčka Zimných olympijských hier 2010 vo Vancouveri. Po dvojročnom pôsobení v bieloruskom klube Pantera Minsk sa v sezóne 2012/13 stala hráčkou nováčika ruskej profesionálnej ženskej ligy Arktik Universitet Uchta. Pred sezónou 2013/14 sa vrátila do HC OSY Spišská Nová Ves.

left|50px|Univerziádna účasť
V roku 2011 bola členkou slovenského vysokoškolského výberu, ktorý na hokejovom turnaji hier XXV. Svetovej zimnej univerziády získal bronzové medaily. Je členkou kádra, ktorý tréner Miroslav Karafiát definitívne nominoval na majstrovstvá sveta 2011 vo Švajčiarsku.

## Prvé pôsobenie v Rusku
V sezóne 2009/10 prestúpila do ruského profesionálneho klubu HK Tornado Moskovská oblasť, kde hrala spolu s ďalšou slovenskou reprezentantkou Janou Kapustovou. Odohrala tam osem ligových stretnutí, v ktorých strelila tri góly a dosiahla tri gólové asistencie.

Pred sezónou 2010/11 HK Tornado zmluvu s Petrou Pravlíkovou nepredĺžil. Podľa prvotných informácii sa zdalo, že sa vráti do HC Slovan Bratislava, ktorý vzhľadom na to, že splnil svoj účel (účasť reprezentácie SR na ZOH 2010) bol po skončení ZOH rozpustený, ale napokon bol obnovený a v sezóne 2010/11 hrávať v medzinárodnej súťaži Elite Women's Hockey League (EWHL) a zároveň aj medzi žiakmi-chlapcami v bratislavskej krajskej súťaži.

## Prestup do Bieloruska
Jej novým pôsobiskom sa v sezóne 2010/11 stal novovzniknutý klub Pantera z bieloruského mestečka Logojsk (biel. Лагойск / Lahojsk). Ide o prvý ženský klub v histórii bieloruského hokeja, ktorý bol v sezóne 2010/11 jediným bieloruským účastníkom spoločnej súťaže troch krajín pod hlavičkou Lotyšskej hokejovej federácie. Okrem Pantery malo v tejto súťaži ešte osem ďalších celkov, z toho päť lotyšských a tri estónske. Napokon sa ich počet znížil na štyri, z toho tri lotyšské (Sāga, Laima, Zemgale) a jedno estónske (Virusu Sputnik). Petra v Logojsku pôsobí spoločne so svojou reprezentačnou kolegyňou Martinou Veličkovou. V tomto klube hrala pod vedením trénera Vasilija Pankova, ktorý bol v rokoch 1997 - 2000 hráčom HC Slovan Bratislava.

### Pôsobenie v Bielorusku
Bilancia Petry Pravlíkovej v spoločnej lotyšsko-estónsko-bieloruskej lige v sezóne 2010/11 je nasledovná:

Hrá sa 3 x 15 minút čistého času, v prípade remízy nasledujú samostatné nájazdy.

**Konečná tabuľka**

## Druhé pôsobenie v Rusku a návrat na Slovensko
Po dvoch rokoch účinkovania v Bielorusku sa v sezóne 2012/13 prišla hrať druhýkrát do Ruska. Stala sa hráčkou nováčika ruskej profesionálnej ženskej ligy Arktik Universitet Uchta. Po roku sa vrátila do tímu slovenského majstra HC OSY Spišská Nová Ves

## Referencie


Kategória:Narodenia v 1985
Kategória:Slovenskí olympionici
Kategória:Slovenské hokejistky
Kategória:Osobnosti z Levoče
Kategória:Slovenskí hokejbalisti
Kategória:Hokejisti na Zimných olympijských hrách 2010
Geigerov-Müllerov počítač

thumb|Schematický nákres Geigerova-Müllerova počítače
**Geigerov-Müllerov počítač** tiež **Geigerov-Müllerov detektor** je detektor ionizačného žiarenia (najmä gama, ale i beta a alfa). Meraciu časť počítača tvorí trubica a vlákno obklopené plynom. Vodiče sú pod vysokým napätím 100 – 1 000 V. Častice preletujúce plynom narážajú do jeho atómov a vytvárajú z nich ióny a elektróny. Elektróny dopadajúce na anódu sa potom registrujú ako impulzy. Pretože však vzniknuté ióny získavajú v elektrickom poli energiu dostatočnú na ionizáciu ďalších atómov alebo molekúl, sú potrebné ďalšie prostriedky na eliminovanie tejto reakcie.

thumb|Fotografia moderného počítača
Účinnosť takého detektora by však bola mizivá, pretože nabité častice by mali veľmi malú pravdepodobnosť nárazu do častíc plynu. Preto sa spolieha na to, že sa ich väčšina zachytí na stenách trubice, ktorá je preto vyrobená z kovu s vysokým atómovým číslom. Účinnosť sa ale aj tak nezvýši nad úroveň 1-2 %.

## Pozri aj

*Detektor žiarenia

## Iné projekty

## Zdroje

* 

Kategória:Rádioaktivita
Kategória:Detektory častíc
Kategória:Eponymické termíny vo fyzike
Heinrich Friedrich Weber

**Heinrich Friedrich Weber** (* 7. november 1843, Magdala, Nemecko - † 24. máj 1912, Zürich, Švajčiarsko) bol nemecko-švajčiarsky fyzik. Je známy predovšetkým vďaka určeniu tepelnej kapacity uhlíku, bóru a kremíku. Pôvodne bol školiteľom Alberta Einsteina, ale po vzájomnej hádke prešiel Einstein k Alfredovi Kleinerovi. Einstein komentoval Weberove prednášky ako zastarané, poukazoval na to, že neobsahovali Maxwellove rovnice.

Kategória:Narodenia v 1843
Kategória:Úmrtia v 1912
Kategória:Nemeckí fyzici
Kategória:Švajčiarski fyzici
Heinrich Martin Weber

**Heinrich Martin Weber** (* 5. marec 1842, Heidelberg, Nemecko, vtedy Prusko – † 17. máj 1913, Štrasburg, Francúzsko, vtedy Nemecké cisárstvo) bol nemecký matematik. Zaoberal sa predovšetkým algebrou, teóriou čísel a matematickou analýzou.

Kategória:Nemeckí matematici
Kategória:Osobnosti z Heidelbergu
Kategória:Vyučujúci na Univerzite v Zürichu
Kategória:Vyučujúci na Štrasburskej univerzite
Bear Stearns World Headquarters

**383 Madison Avenue** skôr **Bear Stearns World Headquarters** patrí medzi 20 najvyšších mrakodrapov na Manhattane v New York. 

Táto administratívna budova má 47 poschodí, úžitkovú plochu 111 483 m2 a dosahuje výšky 230 metrov. Stojí na Madison Avenue medzi 46. a 47. ulicou. Budovu vlastní firma JPMorgan Chase. Navrhol ju David Childs z architektonického štúdia Skidmore, Owings & Merrill. Výstavba prebiehala v rokoch 1999 - 2001 a budova bola slávnostne otvorená začiatkom roku 2002. V čase otvorenia bola 88. najvyššou budovou na svete.

Budovu tvorí osemhranná veža, ktorá stúpa zo švorcového podstavca vysokého 20 m a je zakončená sklenenou korunou, ktorá je v noci osvetlená.

## Pozri aj
* Zoznam najvyšších budov v New Yorku

## Iné projekty

## Externé odkazy
* Záznam v databázy skyscraperpage.com
* Záznam v databázy Emporis

Kategória:Mrakodrapy v New Yorku
Kategória:Architektúra z 2001
Explorer 49

**Explorer 49** bola vedecká družica Mesiaca, vyslaná agentúrou NASA v roku 1973. V katalógu COSPAR dostala označenie 1973-039A.

## Úloha misie
thumb|left|Inštalácia aerodynamického krytu okolo Exploreru 49
Sonda mala vykonať merania parametrov vzdialenejšieho vesmírneho priestoru v blízkosti Mesiaca, najmä galaktický a slnečný rádiový šum na veľmi malých frekvenciách.

## Základné údaje
Váha sondy bola . Označenie Lunar Orbiter mala kvôli zvolenej orbite okolo Mesiaca, označenie Explorer bolo prideľované programu vedeckých satelitov v USA. Ďalšie známe družice tejto rady sú neúspešná Explorer 33 a úspešná Explorer 35. Jej pracovné označenie bolo RAE 2 (Radio Astronomy Explorer), pretože podobný typ družice bol uvedený do prevádzky s označením RAE 1 päť rokov predtým.

## Priebeh misie
Sonda s raketou odštartovala 10. júna 1973 a bola navedená na pretiahnutú obežnú dráhu okolo Zeme vo výške 183 až . Keď o päť dní neskôr míňala pri prvom prelete Mesiac, za pomocou motora na tuhé palivo zmenila svoju dráhu na orbitu okolo Mesiaca. Tá mala periódu 241,29 minút vo výške 1 120 až . Ďalšie korekcie sa uskutočnili 26. júna, čo sondu posunulo na takmer kruhovú orbitu vo výške 1 053 – . Stabilizácia letu bola vykonávaná rotáciou okolo svojej osi. Tá sa postupne zmenšovala z pôvodných 12 na 0,25 otáčok za minútu. Na tejto dráhe potom rozvinula svoje dve antény s veľmi dlhými ramenami 228 metrov, pomocou ktorých začala svoj program merania.

## Zdroje
* 
* 


## Literatúra
*

## Externé odkazy

* http://nssdc.gsfc.nasa.gov/nmc/spacecraftDisplay.do?id=1973-039A  
* Gunter's Space Page: Explorer: RAE B 

Kategória:Program Explorer
Kategória:Umelé družice Mesiaca
Kategória:Umelé družice USA
Kategória:Sondy NASA
Kategória:Vedecké družice
Kategória:Prieskum Mesiaca
Kategória:Kozmonautika v 1973
Kategória:Úspešné sondy
Jana Kapustová

**Jana Kapustová** (* 11. august 1983, Žilina) je slovenská reprezentantka v ľadovom hokeji, účastníčka Zimných olympijských hier 2010 vo Vancouveri. Je členkou kádra, ktorý tréner Miroslav Karafiát definitívne nominoval na majstrovstvá sveta 2011 vo Švajčiarsku..

V sezóne 2008/09 prestúpila do ruského profesionálneho klubu HK Tornado Moskovská oblasť (so sídlom v meste Dmitrov), v ktorom pôsobila do päť sezón. V sezóne 2009/10 tam hrala spolu s ďalšou slovenskou reprezentantkou Petrou Pravlíkovou. Keďže po skončení sezóny tento ruský klub zmluvu s Pravlíkovou nepredĺžil, Jana Kapustová tam zostala v sezóne 2010/11 opäť jedinou Slovenkou. V roku 2013 otehotnela a prerušila kariéru.

## Pôsobenie v Rusku
### Úspechy
* 2008/09: majsterka Ruska
* 2009/10: víťazka Európskeho pohára majstrov a strieborná v ruskej lige
* 2010/11: majsterka Ruska
* 2011/12: víťazka Európskeho pohára majstrov a majsterka Ruska
* 2012/13: víťazka Európskeho pohára majstrov a majsterka Ruska

### Bilancia gólov a asistencií podľa sezón

## Referencie

## Externé odkazy
Zápasy HK Tornado v sezóne 2010/11 vrátane strelkýň gólov a asistencií 

Kategória:Narodenia v 1983
Kategória:Žijúci ľudia
Kategória:Osobnosti zo Žiliny
Kategória:Slovenskí olympionici
Kategória:Slovenské hokejistky
Kategória:Slovenskí hokejbalisti
Kategória:Hokejisti na Zimných olympijských hrách 2010
Zoznam návštevných posádok Medzinárodnej vesmírnej stanice

thumb|ISS v marci 2009
**Návštevné posádky Medzinárodnej vesmírnej stanice** sú jedno až trojčlenné tímy kozmonautov krátkodobo navštevujúcich Medzinárodnú vesmírnu stanicu (ISS) v kozmických lodiach Sojuz.

Trojmiestne Sojuzy slúžia na ISS ako záchranné člny, po pol roku sa striedajú. A ak doprava členov základných posádok nevyčerpala kapacitu Sojuzov, boli lode obsadené kozmonautmi "navyše", po týždni sa vracajúcimi striedanou loďou (pokiaľ možno zástupcovia neruských kozmických agentúr alebo súkromníkov, a teda platiaci za cestu). Títo kozmonauti sú označovaní ako "návštevná expedícia" (, skrátene ). V období 2000 – 2002 kedy boli základnej posádky striedané raketoplánmi, mohli byť návštevné expedície trojčlenné. V rokoch 2003 – 2009 ostávalo okrem dvoch členov základných posádok v Sojuze iba jedno miesto. Od roku 2009 sú Sojuzy plne vyťažené dopravou základných posádok.

Ľudia sa na Medzinárodnej vesmírnej stanici zdržiavajú prechodne od decembra 1998, trvalo od novembra 2000. Trvalé osídlenie Medzinárodnej vesmírnej stanice (ISS) zabezpečujú základné posádky, striedajúce sa zvyčajne po šiestich mesiacoch. Okrem nich a návštevných posádok zo Sojuzov na stanicu prilietajú americké raketoplány Space Shuttle, ktorých osadenstvo predovšetkým zabezpečuje montáž raketoplánom privezených modulov a konštrukcií.

## Zoznam návštevných expedícií
U kozmonautov je uvedená štátna príslušnosť, meno, funkcia v posádke lode –  veliteľ, palubný inžinier alebo účastník kozmického letu. A nakoniec materská organizácia alebo agentúra – Stredisko prípravy kozmonautov (CPK), RKK Energija a Kozmické vojská Ruska u ruských kozmonautov. Neruskí kozmonauti boli do vesmíru buď vyslaní Európskou vesmírnou agentúrou (ESA), Kanadskou vesmírnou agentúrou (CSA), brazílskou INPE, malajzijskou ANGKASA alebo juhokórejskou KARI, alebo leteli ako takzvaní "vesmírni turisti" na základe dohôd medzi nimi a Roskosmosom sprostredkovaných spoločnosťou Space Adventures.

## Podklady k zostaveniu zoznamu
Ak nie je uvedené inak, bol zoznam zostavený na základe údajov z encyklopédie  ASTROnote. Dátumy štartov a pristátí Sojuzov pochádzajú z hesiel jednotlivých lodí encyklopédie *MEK. Malá encyklopedie kosmonautiky* (oddiel *Pilotované lety* články *Sojuz TM – lety* a *Sojuz TMA – lety*).

## Referencie



Kategória:Medzinárodná vesmírna stanica
Kategória:Kozmonautické zoznamy
Zostavy mužstiev na Majstrovstvách sveta vo futbale 1998

Tento článok obsahuje zoznamy potvrdených zostáv mužstiev na záverečnom turnaji **[[Majstrovstvá sveta vo futbale 1998|Majstrovstiev sveta vo futbale 1998]]**, ktoré sa konali vo Francúzsku od 12. júna do 12. júla 1998.

## Skupina A
### 

Tréner: Mário Zagallo

### 
Tréner:  Henri Michel

### 

Tréner: Egil Olsen

### 

Tréner: Craig Brown

## Skupina B
### 

Tréner: Herbert Prohaska

### 

Tréner:  Claude Le Roy

### 

Tréner:  Nelson Acosta

### 

Tréner: Cesare Maldini

## Skupina C
### 

Tréner:  Bo Johansson

### 

Tréner: Aimé Jacquet

### 

Tréner:  Carlos Alberto Parreira (po prvých dvoch zápasoch nahradný Mohammedom Al-Kharashym)

### 

Tréner:  Philippe Troussier

## Skupina D
### 

Tréner: Christo Bonev

### 

Tréner:  Bora Milutinović

### 

Tréner:  Paulo César Carpegiani

### 

Tréner: Javier Clemente

## Skupina E
### 

Tréner: Georges Leekens

### 

Tréner: Manuel Lapuente

### 

Tréner: Guus Hiddink

### 

Tréner: Cha Bum-Kun

## Skupina F
### 

Tréner: Berti Vogts

Poznámka: Kirsten a Marschall tiež odohrali ďalšie zápasy za Východné Nemecko (Kirsten 49, Marschall 4).

### 

Tréner: Jalal Talebi

### 

Tréner: Steve Sampson

### 

Tréner: Slobodan Santrač

## Skupina G
### 

Tréner: Hernán Darío Gómez

### 

Tréner: Glenn Hoddle

### 

Tréner: Anghel Iordănescu

### 

Tréner:  Henryk Kasperczak (fired after two matches, replaced by Ali Selmi for the final match)

## Skupina H
### 

Tréner: Daniel Passarella

### 

Tréner: Miroslav Blažević

### [[Jamajské národné futbalové mužstvo|Jamajka]]

Tréner:  Renê Simões

### 

Tréner: Takeshi Okada

## Referencie
* Planet World Cup 

Zostavy
Kategória:Zostavy mužstiev na Majstrovstvách sveta vo futbale
Georgi Ivanov

**Georgi Ivanov** môže byť:

* bulharský kozmonaut, pozri Georgi Ivanov Ivanov
* bulharský futbalista, pozri Georgi Ivanov (futbalista)

Ivanov, Georgi
Jean Dieudonné

**Jean Alexandre Eugène Dieudonné** (* 1. júl 1906, Lille, Francúzsko – † 29. november 1992, Paríž, Francúzsko) bol francúzsky matematik. Je známy predovšetkým vďaka práci v abstraktnej algebre a funkcionálnej analýze a vďaka úzkemu spojeniu so skupinou Nicolas Bourbaki. Zaoberal sa tiež históriou matematiky, predovšetkým funkcionálnej analýzy a algebraickej topológie. 

Kategória:Francúzski matematici
Kategória:Nicolas Bourbaki
Kategória:Osobnosti z Lille
16. návštevná expedícia (ISS)

**16. návštevná expedícia** (skrátene **EP-16**; ) na Medzinárodnú vesmírnu stanicu (ISS) bola krátkodobá výprava amerického manažéra a podnikateľa Charlesa Simonyiho, na stanici. Po týždennom pobyte na ISS a splnení plánovaného programu sa Američan vrátil na Zem. Išlo o druhú Simonyiho kozmickú cestu, po prvýkrát vzlietol do vesmíru v apríli 2007 ako člen 12. návštevnej expedície na ISS.

## Posádka
### Hlavná
*  Charles Simonyi (2), účastník kozmického letu, súkromník

V zátvorkách je uvedený celkový počet letov do vesmíru vrátane tejto misie.

### Záložná
*  Esther Dysonová, súkromník

## Priebeh výpravy
### Prípravy
Medzinárodná vesmírna stanica (ISS) bola od začiatku novembra 2000 trvalo osídlená ľuďmi. Základné posádky stanice boli do havárie Columbie striedané raketoplánmi, ako záchranné člny im slúžili lode Sojuz . Po prerušení letov raketoplánov v dôsledku havárie bola veľkosť základných posádok stanice znížená na dvoch kozmonautov, ktorých dopravu zabezpečovali Sojuzy. Tretie miesto v lodiach obsadzovali členovia návštevných posádok, po týždni sa vracajúci na Zem starým Sojuzom.

Miesto v Sojuze TMA-14 štartujúceho v apríli 2009 si zakúpil americký manažér a podnikateľ Charles Simonyi, ktorý sa vydal do vesmíru už v apríli 2007 v 12. návštevnej expedícii. Oznámenie o jeho ďalšom lete bolo spoločnosťou Space Adventures uverejnené koncom septembra 2008, v decembri prešiel nevyhnutnou lekárskou prehliadkou a od januára 2009 začal prípravu v Stredisku prípravy kozmonautov (CPK) v Hviezdnom mestečku.

Náhradníkom Simonyiho sa stala americká manažérka a investorka Esther Dysonová. So Space Adventures sa dohodla na jeseň 2008, zaplatila 3 milióny dolárov, získala súhlas lekárov s výcvikom a v januári 2009 spolu so Simonyim začala prípravu.

### Let
Gennadij Padalka a Michael Barratt z Expedície 19 spolu s Charlesom Simonyim odštartovali 26. marca 2009 o 11:49 UTC z kozmodrómu Bajkonur v lodi Sojuz TMA-14; po dvoch dňoch samostatného letu sa 28. marca o 13:05 UTC spojili so stanicou.

[thumb|left|[Michael Barratt (vľavo), Kóiči Wakata (uprostred) a Charles Simonyi na palube ISS.]]
Po spojení sa kozmonauti privítali s posádkou ISS, vyložili náklad na stanicu a začali plánovanú činnosť. Simonyi sa venoval fotografovaniu a filmovaniu povrchu Zeme i interiéru stanice, živému obrazového prenosu CUP-M - ISS - CUP-M, meraniu úrovne radiácie na stanici a rádioamatérskym spojením so školami. Tiež priviezol na ISS upomienkové predmety.

Simonyimu s jeho aktivitami pomohli aj ruskí kozmonauti, venovali im takmer päť hodín svojho času; vyžiadali si dodávku necelých 15 kg vybavenia na stanicu a návrat na Zem do 5 kg materiálu s výsledkami.
 
Po týždennom pobyte na ISS sa 8. apríla 2009 o 3:52 UTC Simonyi a vracajúca sa posádka Expedície 18 v Sojuze TMA-13 odpútali od stanice a v ten istý deň o 7:16 UTC pristáli v severnom Kazachstane, 136 km severovýchodne od Džezkazganu.

## Referencie



Kategória:Návštevné expedície Medzinárodnej vesmírnej stanice
Kategória:Kozmonautika v 2009
Vláda Slovenskej republiky od 8. júla 2010 do 4. apríla 2012

**Vláda Slovenskej republiky od 8. júla 2010 do 4. apríla 2012**, resp. **vláda Ivety Radičovej** bola vláda, ktorá vznikla po parlamentných voľbách uskutočnených 12. júna 2010. Vládu tvorilo 5 zástupcov Slovenskej demokratickej a kresťanskej únie – Demokratickej strany (SDKÚ-DS), štyria zástupcovia strany Sloboda a Solidarita (SaS), traja zástupcovia Kresťanskodemokratického hnutia (KDH) a traja zástupcovia strany MOST – HÍD. Viedla ju Iveta Radičová (SDKÚ-DS).

Počas tejto vlády spadla hodnota výnosu štátneho dlhopisu na zhruba polovičnú hodnotu.

Funkčné obdobie vlády skončilo predčasnými voľbami po tom, čo nezískala dôveru v spojenom hlasovaní 11. októbra 2011. Nasledovali tak predčasné parlamentné voľby, z ktorých vzišla druhá vláda Roberta Fica.

Išlo o prvú vládu samostatnej Slovenskej republiky, v ktorej nefigurovali bývali členovia Komunistickej strany Slovenska, slovenskej bunky Komunistickej strany Československa. Pre porovnanie, v predchádzajúcej prvej Ficovej vláde ich bolo 11, v nasledujúcej druhej Ficovej vláde 5.

## Činnosť vlády

### Legitimita vlády od občanov SR a jej zloženie

## Odvolanie vlády

Dňa 11. októbra 2011 Národná rada SR hlasovala o vládnom návrhu na vyslovenie súhlasu s Dodatkom k Rámcovej zmluve uzatvorenej medzi 17 štátmi eurozóny a Európskym finančným stabilizačným nástrojom, ktorého predmetom bolo zvýšenie záruk štátov v eurovale, operačnom nástroji na obranu finančnej stability v eurozóne. Premiérka hlasovanie o tomto návrhu spojila s hlasovaním o dôvere vláde kvôli „odmietavému postoju SaS k eurovalu, neochote prijať ústupky a dohodnúť sa so zvyškom koalície“.

Za euroval a zároveň za dôveru vláde hlasovalo zo 124 prítomných poslancov len 55 poslancov z poslaneckých klubov SDKÚ-DS, KDH a Most-Híd spolu s poslancami Martinom Feckom (členom klubu SaS), Františkom Šebejom (členom OKS a poslaneckého klubu Most-Híd) a Andrejom Ďurkovským (nezaradeným poslancom); 18 členovia poslaneckého klubu SaS, traja členovia zoskupenia Obyčajní ľudia združení okolo poslanca Igora Matoviča (okrem poslanca Martina Fecka) a traja členovia frakcie OKS začlenení do klubu Most-Híd (okrem Františka Šebeja) tvoriaci vládnu koalíciu sa hlasovania nezúčastnili, a tak vláda Ivety Radičovej nezískala súhlas nadpolovičnej väčšiny všetkých poslancov (t. j. aspoň 76), a teda ani dôveru Národnej rady SR, a po 15 mesiacoch svojho pôsobenia bola odvolaná.

## Zloženie vlády

## Referencie


## Pozri aj
* Voľby do Národnej rady Slovenskej republiky v roku 2010
* Zoznam poslancov NR SR (2010 – 2012)
* Politický vývoj Slovenska od roku 1989

## Externé odkazy
* Úrad vlády Slovenskej republiky 
* Programové vyhlásenie vlády

Kategória:Vláda Slovenskej republiky
Kategória:2010 na Slovensku
Kategória:2011 na Slovensku
Kategória:2012 na Slovensku
AXA Center

[náhľad|Pohľad na budovu z [GE Building]]
**AXA Center** (skôr *The Equitable Tower* alebo *Equitable Center West*) je mrakodrap na Siedmej Avenue v Manhattane, New York. 

Túto postmodernú budovu navrhol americký architekt Edward Larrabee Barnes a jej výstavba prebiehala v rokoch 1985 – 1986. Má 54 podlaží s plochou 142 660 m2 a výšku 229,3 metrov. Budovu z veľkej časti zaberá medzinárodná spoločnosť AXA.

## Pozri aj
* Zoznam najvyšších budov v New Yorku

## Iné projekty

## Externé odkazy
* Záznam v databáze SkyscraperPage
* Záznam v databáze Emporis

## Zdroj

Kategória:Mrakodrapy v New Yorku
Kategória:Architektúra z 1986
Riemannova zeta funkcia

**Riemannova zeta funkcia** alebo **Riemannova funkcia zeta** je komplexná matematická funkcia pomenovaná po Bernhardovi Riemannovi a označovaná gréckym písmenom ζ, zohrávajúca mimoriadne dôležitú úlohu v analytickej teórii čísel. Má aplikácie aj vo fyzike, v teórii pravdepodobnosti a štatistike. Je ústredným pojmom v tzv. Riemannovej hypotéze, ktorá je jedným z najznámejších otvorených problémov v matematike.

## Definícia

Riemannova zeta funkcia je definovaná ako súčet nekonečného radu

\zeta (s) = 1 + \frac{1}{2^s} + \frac{1}{3^s} + \frac{1}{4^s} + \ldots = \sum_{n=1}^\infty \frac{1}{n^s},

ktorý konverguje pre všetky komplexné čísla *s*, ktorých reálna časť je väčšia ako 1. Riemann ale navrhol spôsob, ktorým je možné túto definíciu rozšíriť na všetky čísla komplexnej roviny rôzne od 1.

Riemannova zeta funkcia je meromorfná funkcia komplexnej premennej *s*, ktorá je holomorfná všade okrem bodu *s = 1*.

## Súvis s teóriou čísel

Leonhard Euler objavil nasledujúci vzťah medzi Riemannovou zeta funkciou a prvočíslami:

:\zeta(s) = \sum_{n\geq 1}\frac{1}{n^s} = \prod_{p \in P} \frac{1}{1-p^{-s}},

kde *P* je množina všetkých prvočísel.

## Funkcionálna rovnica

Riemannova zeta funkcia vyhovuje pre všetky komplexné čísla rôzne od 1 a 0 funkcionálnej rovnici

:\zeta(s) = 2^s\pi^{s-1}\ \sin\left(\frac{\pi s}{2}\right)\ \Gamma(1-s)\ \zeta(1-s)\!,

kde \Gamma je gama funkcia. Uvedená rovnica dáva do súvisu hodnotu zeta funkcie v bode *s* s hodnotou v bode *1-s*.

## Externé odkazy

* Riemannova zeta funkcia - Wolfram MathWorld .

Kategória:Matematické funkcie
Kategória:Teória čísel
Kategória:Eponymické termíny v matematike
One Penn Plaza

[náhľad|upright|Mrakodrap '''One Penn Plaza''' [New York (mesto)|New Yorku; pohľad z 34th Street]]
**One Penn Plaza** je mrakodrap stojaci v New York. 

Má 57 poschodí a výšku 228,6 metrov. Mrakodrap bol navrhnutý firmou Kahn & Jacobs a dokončený bol v roku 1972. V budove je 44 výťahov. Vo väčšine budovy sa nachádzajú kancelárie a v podzemí sú garáže pre takmer 700 aut. Stavba má tri odstupy v 7., 14., a 55. poschodí.

Súčasným majiteľom budovy je investičná spoločnosť Vornado Realty Trust. Budovu získala na konci 90. rokov od hoteliérky Leony Helmsleyovej za sumu 420 miliónov USD.

## Referencie
* 

## Pozri aj
* Zoznam najvyšších budov v New Yorku

## Iné projekty

## Externé odkazy
* Záznam v databáze SkyscraperPage
* Záznam v databáze Emporis

Kategória:Mrakodrapy v New Yorku
Kategória:Architektúra z 1972
Jakob Steiner

**Jakob Steiner** (* 18. marec 1796, Utzenstorf, kantón Bern, Švajčiarsko – † 1. apríl 1863, Bern, Švajčiarsko) bol švajčiarsky matematik. Je známy predovšetkým vďaka práci v geometrii. Pracoval predovšetkým v syntetickej geometrii, nemal rád matematickú analýzu a jej aplikovanie v geometrii. Okrajovo sa zaoberal aj kombinatorikou.

## Iné projekty

Kategória:Švajčiarski matematici
Ima Robot

**Ima Robot** je hudobná skupina sformovaná v americkom Los Angeles v Kalifornii založená v roku 1990.

## História
Skupina  bola sformovaná v roku 1990, po tom, čo sa rozpadla skupina *Alex Ebert's band The Lucky 13's*. Slávnou sa stala na začiatku roku 2000, po uzatvorení zmluvy s Virgin Records. Pôvodnými členmi boli Timmy "the Terror" Anderson, Oligee, Justin Meldal-Johnsen a Joey Waronker. Meldal-Johnsen a Waronker boli vyhľadávaný ako hudobníci, ktorí hrali s Beckom pred vstupom do Ima Robot.

Ich prvý skutočný album s názvom *Ima Robot* bol vydaný 6. septembra 2003 a predstavil single *"Dynomite"* a *"Song #1"* (len v Británií). Skupina začala koncertovať s kapelami ako Hot Hot Heat, The Von Bondies, Hoobastank, The Sounds a ďalšími.

V roku 2004 skupinu opustili Waronker a Oligee a v roku 2005 ich nasledoval aj Meldal-Johnsen. Bubeníkom sa stal Scott Devours, Filip Noklic prebral basgitaru a Andy Marlow klávesy. 12. septembra 2006 vydali Ima Robot ich druhý album s názvom *Monument to the Masses*, ktorý uviedli single *"Creeps Me Out"* a *"Lovers in Captivity"*. V júni 2008 nastúpil do kapely Lars Vognstrup, ktorý predtým hral s Nikolicom v kapele Junior Senior.

V apríli 2007 skupina odišla od Virgin Records a pokračovala v práci pod vedením Alexisa Riveru z Echo Park Records. 15. apríla 2008 sa na MySpace profile kapely objavila skladba *"Gangster"*. V roku 2010 kapela oznámila vydanie nového albumu *Another Man's Treasure* a uvoľnila na internete skladbu *"Ruthless"*. Momentálne sú prezentovaní vydavateľstvom Werewolf Heart.
## Členovia skupiny
Súčasní členovia:
* Alex Ebert "Edward Sharpe" - vokály
* Timmy "The Terror" Anderson - gitara, flauta
* Filip Nikolic "Turbotito" - basgitara

Minulí členovia:
* Justin Meldal-Johnsen
* Oligee
* Joey Waronker
* Lars Vognstrup - gitara, klávesy
* Scott Devours - bicie
* Andy Marlow - klávesy

## Diskografia
### Albumy
* Ima Robot (16. september 2003)
* Monument To The Masses (12. september 2006)
* Another Men's Treasure (2010)

### EP a single
* "Very Not OK, Underdogs, Drowse" (Demo CD) (1999)
* "Black Jettas" (LP) (19. jún 2003)
* Public Access EP (CD/LP) (20. jún 2003)
* "Dynomite" (Maxi Single) (CD/LP) (september 2003)
* Song #1 (EP) - (22. marec 2004)
* Alive (EP) - (2004) - Len v rádiu
* Search And Destroy (EP) (2006) - Predávané len na koncertoch
* "Creeps Me Out" (13. jún 2006) - Len na Internete
* "Gangster" (15. apríl 2008) - Len na Internete
* "Ruthless" (jún 2010) - Len na Internete

## Zdroj
* 

## Externé odkazy
* Oficiálna MySpace stránka
* Oficiálna YouTube stránka
* Oficiálna MindViz stránka
* Oficiálna PureVolume stránka 

Kategória:Hudobné skupiny USA
FK Dinamo (Moskva)

**FK Dinamo Moskva** () je futbalový klub so sídlom v Moskve, hrajúci v najvyššej súťaži. Farby klubu sú biela a modrá.

Klub bol založený 18. apríla 1923.

## Úspechy

* **Sovietska liga (11)** - 1936, 1937, 1940, 1945, 1949, 1954, 1955, 1957, 1959, 1963, 1976
* **Sovietsky pohár** - 1937, 1953, 1967, 1970, 1977, 1984
* **Ruský pohár** - 1995
* **Pohár víťazov pohárov UEFA** - *Finalista*: 1972

## Externé odkazy
* Oficiálna webstránka 

Kategória:FK Dinamo Moskva
Dinamo Moskva
Kategória:Futbalové kluby založené v 1923
Kategória:Šport v Moskve
Dušan Sninský

**Dušan Sninský** (* 7. júl 1977, Michalovce) je bývalý slovenský futbalový reprezentant. Na začiatku svojej kariéry hrával na poste útočníka, resp. útočného stredopoliara, v súčasnosti hráva na poste obrancu.

## Úspechy
* Majster Slovenska: 2002, 2003, 2004
* Poľský pohár: 2005
* Jedenástka sezóny Corgoň ligy: 2004

## Referencie

## Externé odkazy
* Profil na transfermakrt.co.uk
* Profil na national-football-teams.com

Kategória:Narodenia v 1977
Kategória:Slovenskí futbalisti
Kategória:Hráči 1. HFC Humenné
Kategória:Hráči FKD Drnovice
Kategória:Hráči MŠK Žilina
Kategória:Hráči FC Petržalka 1898
Kategória:Hráči Dyskobolia Grodzisk Wielkopolski
Kategória:Hráči FC Spartak Trnava
Kategória:Hráči FK Slavoj Trebišov
Kategória:Hráči MFK Zemplín Michalovce
Kategória:Osobnosti z Michaloviec
.pn

**.pn** je internetová národná doména najvyššej úrovne pre Pitcairnove ostrovy.

## Externé odkazy
* IANA .pn whois information  
* .pn domain registration website  

Kategória:Pitcairnove ostrovy
Kategória:Národné domény najvyššej úrovne
Pitcairnčina

**Pitcairnčina** alebo **pitcairnská angličtina** (*Pitkern*, anglicky *Pitcairnese*) je kreolský jazyk založený na hovorovej angličtine 18. storočia a tahitčine. Hovorí sa ním predovšetkým na Pitcairnových ostrovoch, ďalej taktiež na Novom Zélande a v Austrálii, pričom má celosvetovo menej než 100 rodených hovoriacich. Pitcairnčina je blízko príbuzná norfolkčine, s ktorou má rovnaké korene; norfolkčina má hovoriacich niekoľko tisíc. Jej medzinárodný kód je *pih*.

## Externé odkazy
* Pitkern Language
* [//pih.wikipedia.org Wikipedia v pitcairnčine]

## Zdroj
*

Kategória:Angličtina
Kategória:Kreolské jazyky
Kategória:Pitcairnove ostrovy
Novozélandský dolár

**Novozélandský dolár** je zákonným platidlom ostrovného štátu Nový Zéland. Jeho ISO 4217 kód je **NZD**. Jedna stotina doláru sa nazýva cent. V písomnom prejave sa zapisuje znakom *$*, alebo *NZ$* pre odlíšenie od iných národných mien s rovnakým názvom dolár.

## Rozšírenie

Okrem samotného Nového Zélandu je zákonným platidlom i na :

*  Pitcainových ostrovoch (nepatria Novému Zélandu, ide o Zámorské územie Spojeného kráľovstva).

A rovnako na:

* závislých územiach Nového Zélandu v Pacifiku:
** 
** 
**  (tie súbežne s novozélandským dolárom používajú i *[[dolár Cookových ostrovov]]*, čo je lokálny variant novozélandského doláru, ktorý je platný iba na Cookových ostrovoch a je pevne naviazaný na novozélandský dolár. Dolár Cookových ostrovov nemá vlastný ISO kód, vzťah medzi novozélandským dolárom a dolárom Cookových ostrovov je rovnaký vzťah ako medzi dánskou a faerskou korunou.)

## História
Novozélandský dolár bol uvoľnený do obehu v roku 1967, kedy nahradil novozélandskú libru. Výmenný kurz bol 1:2 tzn. 1 libra sa zmenila na 2 doláre.

## Mince a bankovky

Mince novozélandského doláru majú hodnoty **10**, **20** a **50** centov, ďalej **1** a **2** doláre. 
Bankovky sú vydávené o nominálnych hodnotách **5**, **10**, **20**, **50** a **100** dolárov.

## Externé odkazy
* Mince a bankovky na stránkach novozélandskej národnej banky 
* Bankovky z Nového Zélandu   

## Zdroj

Kategória:Meny v Austrálii a Oceánii
Kategória:Nový Zéland
Sticky Fingers

***Sticky Fingers*** je deviaty štúdiový album britskej rockovej skupiny The Rolling Stones, vydaný v ich novom vydavateľstve Rolling Stones Records.

V rebríčku časopisu Rolling Stone 500 najlepších albumov na svete bol Sticky Fingers umiestnený na 63. priečke.

## Zoznam skladieb
Autormi sú Mick Jagger a Keith Richards, pokiaľ nie je uvedené inak.

# „Brown Sugar“ – 4:02
# „Sway“ – 3:47
# „Wild Horses“ – 3:41
# „Can't You Hear Me Knocking“ – 4:57
# „"You Gotta Move“ (Fred McDowell/Gary Davis) – 9:05
# „Bitch“ – 6:52
# „I Got the Blues“ – 3:03
# „Sister Morphine“ (Jagger-Richards/Marianne Faithfull) – 4:33
# „Dead Flowers“ – 3:35
# „Moonlight Mile“ – 4:03

## Nahrávanie albumu
;The Rolling Stones
*Mick Jagger&nbsp;– spev; perkusie v skladbe „Brown Sugar“; rytmická gitara v skladbe „Sway“; akustická gitara v skladbe „Dead Flowers“ a „Moonlight Mile“
*Keith Richards&nbsp;– rytmická gitara, vokály; akustická gitara v skladbách „Brown Sugar“, „You Gotta Move“, „I Got the Blues“ a „Sister Morphine“; dvanásťstrunová gitara v skladbe „Wild Horses“; sólová gitara v skladbe „Wild Horses“, v prvej časti nahrávok „Can't You Hear Me Knocking“ a „Bitch“; ďalšia sólová gitara v skladbe „Dead Flowers“
*Mick Taylor&nbsp;– sólová gitara; akustická gitara v skladbe „Wild Horses“; rytmická gitara v prvej časti nahrávok „Can't You Hear Me Knocking“ a B„itch“; slide gitara v skladbe „Sway“ a „You Gotta Move“; sólová gitara v skladbe „Dead Flowers“ , v druhej časti skladby „Can't You Hear Me Knocking“, „Moonlight Mile“, a „Sway“ (pri nahrávaní „Sister Morphine“ nebol prítomný)
*Bill Wyman&nbsp;– basová gitara; elektrický klavír v skladbe „You Gotta Move“
*Charlie Watts&nbsp;– bicie nástroje
;Spolupracovali
*Paul Buckmaster&nbsp;– aranžmány sláčikov v skladbách „Sway“ a „Moonlight Mile“
*Ry Cooder&nbsp;– slide gitara v skladbe „Sister Morphine“
*Jim Dickinson&nbsp;– klavír v skladbe „Wild Horses“
*Rocky Dijon&nbsp;– conga v skladbe „Can't You Hear Me Knocking“
*Nicky Hopkins&nbsp;– klavír v skladbách „Sway“, „Can't You Hear Me Knocking“
*Bobby Keys&nbsp;– saxofón
*Jimmy Miller&nbsp;– perkusie v skladbe „Can't You Hear Me Knocking“
*Jack Nitzsche&nbsp;– klavír v skladbe „Sister Morphine“
*Billy Preston&nbsp;– organ v skladbách „Can't You Hear Me Knocking“ a „I Got the Blues“
*Jim Price&nbsp;– trúbka, klavír v skladbe „Moonlight Mile“
*Ian Stewart&nbsp;– klavír v skladbách „Brown Sugar“ a „Dead Flowers“
*Audio technici&nbsp;– Glyn Johns, Andy Johns, Chris Kimsey, Jimmy Johnson
*Doug Sax - mastering
*Koncept obalu/fotografie&nbsp;– Andy Warhol

### Single

## Referencie


Kategória:Albumy The Rolling Stones
Kategória:Hudobné albumy z 1971
.bw

**.bw** je internetová národná doména najvyššej úrovne pre štát Botswana.

## Externé odkazy
* WHOIS 

Kategória:Národné domény najvyššej úrovne
bw